钦定古今图书集成/历象汇编/庶征典/第026卷 > 《瑞云承月赋》〈有序〉明·夏言
## 钦定古今图书集成/历象汇编/庶征典/第026卷 > 《瑞云承月赋》〈有序〉明·夏言

“钦惟我皇上既事天于南郊，乃奉上帝神御位、皇祖配位于泰神殿。寻以未称尊崇，乃恭建皇穹宇，聿严清閟，皇上尊天之诚意独至矣。即嘉靖己亥八月二十日子刻，上躬诣南郊奏告。是夕秋空澄霁，莹无纤云，月朗霜清，河明斗揭。臣言时陪拜阶戺，恭睹皇上对越孔严，启奏虔肃，至诚冲穆，俨若天人之会。礼成” 驾还，时漏下四十刻。上恭拜大道堂毕，馀诚犹肃肃恭默思道日：俟天休时，则仰见月生圆晕，五采旋绕，祥光绚发，澹素云承之，正应四方淑气，移时乃散。明日，上降手札示臣言，臣言拜奏称庆曰：“皇上事天之诚，感应如响，上帝歆和，皇祖昭格，顷刻之际，遂显光华，以示嘉报。太阴映且，福益宫壸，西白呈祥，光联东陛，实皇上万寿康宁，皇太子千秋永庆，祚历无疆，《泰》道文明之象也。臣敢不稽首飏言，以颂帝德。” 赋曰：

“惟神尧放勋兮，实敬天而首治，惟皇上绍尧兮，迺精
诚之独至。面稽天若兮祖考悦豫，钦崇南郊兮复古
埽地。祈雪而雪，祈雨而雨，景星夕晖，庆云朝丽。乃改
崇泰神兮荐名皇宇，见尊无二上兮礼严清閟，庶祖
神配享兮光灵永契。爰嘉靖己亥兮八月既望，大驾
宵征兮虔告上帝。霜清阁道兮衮衣降舆，星朗周庐
兮元圭扣陛。时维穆穆兮骏奔皇皇。矩度恭严兮诚
意靡遑，百辟欢呼兮九霄回光。淑气氤氲兮须臾礼
成。亲基定命兮钦肃回轮，拜瞻大道兮畏敬犹存，恭
默思帝兮天心眷歆。”凤寝之南兮龙楼之角，皎月在
天兮圆晕如束。盘旋五采兮英华绚发。承以嘉云兮
金方应素。环以珠星兮诸垣隐辅。金“桂婆娑兮绣如
绮霞，银蜍陆离兮文如翠圃。兹惟上天兮倏忽降神，
报我皇上兮一念精禋，冲穆会道兮瑞发高旻，和敬
上迎兮至祥倏臻，丕显圣躬兮万世尊亲，光昭治象
兮葆舍帝馨，祥联东陛兮福益神孙，太平天子兮四
海永贞。九庙欢歆兮百神效灵，千秋百世兮日月凝
精，显休和命兮永荷天祯。辅臣陈辞兮，歌颂明征。”